

**„VZOR“**

**Rámcová dohoda o poskytovaní služieb**

uzavretá v zmysle ust. § 83 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

a ust. § 269 ods. 2 zák. č. 513/1991 Zb. - Obchodný zákonník v znení neskorších predpisov

(ďalej len „rámcová dohoda“ alebo „dohoda“)

**Článok I.**

**Strany dohody**

**1. Poskytovateľ** (doplní uchádzač)

 Obchodné meno: .............................................................

 Sídlo: .............................................................

 Štatutárny orgán: .............................................................

Zástupca na jednanie

vo veciach zmluvných: .............................................................

Zástupca na jednanie

 vo veciach technických: .............................................................

 IČO: .............................................................

 IČ DPH: .............................................................

 Bankové spojenie: .............................................................

 Číslo účtu: .............................................................

 IBAN: .............................................................

 SWIFT: .............................................................

 Kontakt e-mail: .............................................................

 Tel. č./fax. č.: .............................................................

 Zápis v obch. registri: .............................................................

 (ďalej len „poskytovateľ“)

**2. Objednávateľ**

Názov: **Univerzita Pavla Jozefa Šafárika v Košiciach**

 Sídlo: Šrobárova 2, 041 80 Košice

Štatutárny orgán: prof. RNDr. Pavol Sovák, CSc. - rektor

IČO: 00397768

IČ DPH: SK2021157050

Zástupca na jednanie

vo veciach zmluvných: JUDr. Zuzana Gažová

Zástupca na jednanie

vo veciach technických: RNDr. Michal Alexovič, PhD.

Bankové spojenie: Štátna pokladnica

Číslo účtu: 7000645265/8180

IBAN: SK48 8180 0000 0070 0024 1770

SWIFT: SPSRSKBA

 Kontakt e-mail: michal.alexovic@upjs.sk

 Tel. č.: +421 55 234 3514

 (ďalej len „objednávateľ“)

 (ďalej spoločne aj ako „strany dohody“)

**Článok II.**

**Úvodné ustanovenia, právne predpisy**

1. Táto rámcová dohoda sa uzatvára ako výsledok zadávania nadlimitnej zákazky postupom verejnej súťaže s názvom predmetu: **„Servis prístrojov pre prípravu klinických vzoriek a digitalizáciu hmotnostno-spektrometrických dát“ (časť A - Servis pre prístrojovú techniku Bruker).**
2. Vzájomné vzťahy oboch strán dohody sa riadia ust. zákona č. 513/1991 Zb. - Obchodný zákonník v znení neskorších predpisov (ďalej len „Obchodný zákonník“), ust. zákona č. 18/1996 Z. z. o cenách v znení neskorších predpisov (ďalej len „zák. č. 18/1996 Z. z.“) a Vyhláškou č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „vyhl. č. 87/1996 Z. z.“), ust. zákona o verejnom obstarávaní a ďalšími platnými a účinnými právnymi predpismi SR, ktoré upravujú oblasť predmetu tejto dohody.

**Článok III.**

**Predmet a účel dohody**

1. Predmetom tejto dohody je záväzok poskytovateľa poskytovať objednávateľovi pozáručné servisné služby, vzťahujúce sa na servis hmotnostných spektrometrov a separačných modulov (kvapalinových chromatografov), príp. iných prístrojov bližšie definovaných v Prílohe č. 1A tejto rámcovej dohody.
2. Servisné prehliadky, diagnostika prístrojov, resp. iné požadované servisné služby budú vykonávané autorizovaným servisným technikom. Poskytovateľ je povinný poskytovať objednávateľovi služby s odbornou starostlivosťou a v súlade s príslušnými platnými a účinnými všeobecne záväznými právnymi predpismi.
3. Súčasťou predmetu dohody je aj oprava, resp. výmena náhradného dielu prístroja, ak bude výsledkom diagnostiky poskytovateľa vyhodnotená potreba výmeny tohto dielu.
4. Strany dohody sa dohodli, že rozsah služieb uvedených v Prílohe č. 1A tejto dohody je záväzný a objednávateľ nie je oprávnený požadovať ďalšie plnenie nad rámec dohody.
5. Účelom tejto dohody je stanovenie práv a povinností poskytovateľa a objednávateľa. Poskytovateľ je povinný v zmysle tejto dohody poskytovať služby v súlade s ods. 1 tohto článku a objednávateľ je povinný za riadne poskytnuté služby zaplatiť poskytovateľovi dohodnutú cenu.

**Článok IV.**

**Cena za poskytovanie služieb**

1. Cena za poskytovanie služieb je stanovená dohodou strán dohody v súlade so zák. č. 18/1996 Z. z. a vyhl. č. 87/1996 Z. z. ako cena konečná. Špecifikácia ceny je uvedená v Prílohe č. 1A tejto dohody.
2. Celková cena za poskytovanie služieb je vo výške:

Celková cena bez DPH ........................................... eur (doplní uchádzač)

DPH ........................................... eur

Celková cena s DPH ........................................... eur

(Slovom: ...........................................................................................).

1. Cena uvedená v tomto článku dohody je cena určená vrátane všetkých súvisiacich služieb spojených s poskytovaním služieb, pričom poskytovateľ nemá nárok na úhradu dodatočných nákladov, ktoré nezahrnul do ceny za poskytovanie služieb podľa tejto dohody.
2. Poskytovateľ je povinný pri výpočte ceny za poskytovanie služieb podľa tejto dohody pripočítať DPH podľa aktuálnych všeobecne záväzných právnych predpisov SR, platných a účinných v čase vykonania fakturácie za poskytnuté služby.
3. Predmet dohody je financovaný z vlastných prostriedkov, štátneho rozpočtu a z prostriedkov nenávratného finančného príspevku v rámci Európskeho fondu regionálneho rozvoja, prostredníctvom operačného programu Integrovaná infraštruktúra:
* názov projektu: **Integratívna stratégia v rozvoji personalizovanej medicíny**

 **vybraných zhubných nádorových ochorení a jej vplyv**

 **na kvalitu života**, akronym LISPER

* kód ITMS2014+: 313011V446
* operačný program: Integrovaná infraštruktúra, programové obdobie 2014 - 2020
* číslo Zmluvy o poskytnutí NFP: 067/2020/OPII/VA

**Článok V.**

**Postup poskytovateľa a objednávateľa pri plnení dohody**

1. Poskytovateľ je povinný objednávateľovi poskytovať služby na základe samostatných priebežných objednávok a za podmienok stanovených touto rámcovou dohodou. Poskytovateľ sa zaväzuje poskytovať služby riadne a zodpovedá za to, že služby budú vykonávať certifikovaní servisní pracovníci v zmysle požiadaviek výrobcu daných prístrojov.
2. Komunikácia medzi poskytovateľom a objednávateľom bude prebiehať prostredníctvom na to určených pracovných e-mailových adries a telefonických kontaktov, uvedených v čl. XIII ods. 2 a 3 tejto dohody. Poskytovateľ je povinný určiť e-mailovú adresu pre účely prijímania objednávok zo strany objednávateľa a komunikácie vo veci zabezpečenia služieb.
3. Proces objednávania služieb:
	1. objednávateľ uskutoční oznámenie o vade (poruche) servisovaného prístroja, v rámci ktorého uvedie názov (typ) servisovaného prístroja, sériové (výrobné) číslo, detailný popis vady (poruchy) a kontakt na osobu objednávateľa, ktorá rieši konkrétnu požiadavku na poskytnutie servisných služieb,
	2. poskytovateľ do 5 pracovných dní odo dňa doručenia oznámenia podľa písm. a) tohto odseku dohody určí rozsah servisných služieb, ktoré je potrebné poskytnúť, potrebnú súčinnosť zo strany objednávateľa a cenu poskytnutia požadovaných služieb,
	3. objednávateľ záväzne objedná poskytnutie služieb v súlade s Prílohou č. 1A tejto dohody,
	4. objednávateľ je povinný riadne vystavenú objednávku zaslať poskytovateľovi elektronickou komunikáciou na e-mailovú adresu, určenú na tento účel,
	5. poskytovateľ je povinný potvrdiť príjem objednávky objednávateľa obratom, najneskôr však do konca nasledujúceho pracovného dňa (v rámci bežnej pracovnej doby), na e-mailovú adresu objednávateľa, z ktorej bola objednávka odoslaná a postúpiť ju k vybaveniu,
	6. potvrdením prijatia objednávky poskytovateľom sa táto stáva pre obe strany dohody záväzná.
4. Po elektronickom potvrdení prijatia objednávky môže objednávateľ vystaviť a odoslať poskytovateľovi písomnú objednávku, podpísanú oprávnenou osobou objednávateľa, prostredníctvom pošty na adresu sídla poskytovateľa, uvedenú v čl. I tejto dohody.
5. Objednávka musí obsahovať minimálne nasledovné náležitosti:
	1. názov, sídlo objednávateľa a poskytovateľa, IBAN, bankové spojenie objednávateľa, IČO, DIČ, kontaktné údaje osoby poverenej na vystavenie objednávky na strane objednávateľa (meno, telefón, e-mail),
	2. číslo objednávky a dátum jej vystavenia,
	3. druh a požadované množstvo v súlade s Prílohou č. 1A tejto dohody,
	4. jednotková cena bez DPH v súlade s Prílohou č. 1A tejto dohody,
	5. celková cena za poskytnutie služieb s DPH, v súlade s Prílohou č. 1A tejto dohody,
	6. termín pre poskytnutie služieb v súlade s ods. 11 tohto článku dohody a miesto poskytnutia služby,
	7. kontaktné údaje osoby objednávateľa, poverenej na prevzatie poskytnutých služieb (meno, telefón, e-mail),
	8. identifikácia projektu: „Integratívna stratégia v rozvoji personalizovanej medicíny vybraných zhubných nádorových ochorení a jej vplyv na kvalitu života“, akronym LISPER, kód ITMS2014+: 313011V446, Zmluva o poskytnutí NFP č. 067/2020/OPII/VA,
	9. iné, v rozsahu predmetu dohody.
6. V prípade, ak poskytovateľ nedodrží postup uvedený v ods. 3 tohto článku dohody, takéto konanie poskytovateľa bude považované za neplnenie si povinností vyplývajúcich z tejto dohody s následným právom objednávateľa odstúpiť od tejto rámcovej dohody.
7. Miestom poskytovania služieb je Univerzita Pavla Jozefa Šafárika v Košiciach, jej fakulty, ústavy a pracoviská, resp. priestory objednávateľa bližšie definované v samostatne vystavených objednávkach.
8. Základná doba pre poskytovanie služieb podľa tejto dohody je v čase od 8.00 hod. - 16.00 hod., počas pracovných dní pondelok - piatok, s výnimkou štátom uznaných sviatkov, pokiaľ sa strany dohody nedohodnú inak.
9. Pre poskytnutie služieb podľa tejto dohody objednávateľ umožní poskytovateľovi primeraný a bezpečný prístup k prístrojom a zariadeniam, ktoré majú byť predmetom poskytovaných služieb.
10. Objednávateľ je povinný zálohovať dáta zozbierané konkrétnym prístrojom, poskytovateľ nezodpovedá za stratu údajov po servisnom zásahu v prípade odstránenia systémovej poruchy.
11. Poskytovateľ sa zaväzuje poskytnúť objednané servisné služby objednávateľovi v lehote najneskôr do 10 pracovných dní odo dňa doručenia objednávky objednávateľa poskytovateľovi, ak sa strany dohody nedohodnú inak.
12. Po uskutočnení servisného zásahu, resp. po poskytnutí objednaných služieb, bude vystavený dodací list, kvalifikačný alebo validačný protokol, výkaz poskytnutých služieb, resp. iný dokument potvrdzujúci poskytnutie objednaných servisných služieb na konkrétnom prístroji. Dokument bude podpísaný oboma stranami dohody a musí obsahovať aj identifikáciu projektu: „Integratívna stratégia v rozvoji personalizovanej medicíny vybraných zhubných nádorových ochorení a jej vplyv na kvalitu života“, akronym LISPER, kód ITMS2014+: 313011V446, Zmluva o poskytnutí NFP č. 067/2020/OPII/VA.

**Článok VI.**

**Platobné podmienky**

1. Objednávateľovi vzniká povinnosť na zaplatenie ceny za objednané a poskytnuté služby poskytovateľovi po riadnom poskytnutí služieb, v súlade s touto rámcovou dohodou, a to na základe vystavenej faktúry doručenej objednávateľovi.
2. Zálohové platby ani platba vopred sa neumožňujú. Objednávateľ nie je oprávnený poskytovať poskytovateľovi žiadne preddavky, zálohy ani iné peňažné či nepeňažné plnenia v súvislosti s plnením dohody nad rámec ceny dohodnutej v tejto rámcovej dohode.
3. Poskytovateľ je povinný vyhotoviť faktúru za poskytnuté služby najneskôr do 15 dní odo dňa poskytnutia služieb a doručiť ju doporučenou zásielkou na fakturačnú adresu objednávateľa. Ak nastane potreba realizácie Smernice Európskeho parlamentu a Rady 2014/55/EÚ o elektronickej fakturácii v činnosti objednávateľa pri uplatňovaní záväzkovo-právnych vzťahov, bude poskytovateľ povinný vystaviť faktúru v súlade s ustanoveniami zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov a sprístupniť ju bezodkladne objednávateľovi.
4. Poskytovateľ je povinný uviesť vo faktúre číslo rámcovej dohody a identifikáciu projektu: **„Integratívna stratégia v rozvoji personalizovanej medicíny vybraných zhubných nádorových ochorení a jej vplyv na kvalitu života“,** akronym LISPER, kód ITMS2014+: 313011V446, Zmluva o poskytnutí NFP č. 067/2020/OPII/VA.
5. Vystavená faktúra musí obsahovať všetky náležitosti daňového dokladu v súlade s ust. zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, objednávateľ je oprávnený ju vrátiť a poskytovateľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.
6. Lehota splatnosti faktúry je 60 kalendárnych dní odo dňa riadneho doručenia faktúry objednávateľovi z dôvodu jej odsúhlasenia poskytovateľom nenávratného finančného príspevku (NFP).
7. Úhrada predmetu dohody sa uskutoční po riadnom poskytnutí servisných služieb a doručením faktúry objednávateľovi, formou prevodu na bankový účet poskytovateľa uvedeného v čl. I tejto dohody. Bezhotovostný platobný styk sa uskutoční prostredníctvom finančného ústavu objednávateľa na základe faktúry. Faktúra sa považuje za uhradenú dňom odpísania finančných prostriedkov z účtu objednávateľa.
8. Objednávateľ nezodpovedá za omeškanie s úhradou faktúry, ktorá je spôsobená nepripísaním finančných prostriedkov na účet poskytovateľa zo strany jeho finančného ústavu.
9. Predmet dohody je spolufinancovaný z fondov EÚ, preto je poskytovateľ povinný strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti tejto dohody a Zmluvy o NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Oprávnené osoby na výkon kontroly/auditu sú najmä:
10. Ministerstvo dopravy a výstavby Slovenskej republiky a ním poverené osoby (auditné útvary),
11. Ministerstvo školstva, vedy, výskumu a športu Slovenskej republiky a ním poverené osoby (auditné útvary),
12. Výskumná agentúra,
13. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
14. Orgán auditu, jeho spolupracujúce orgány a osoby poverené na výkon kontroly/auditu,
15. Splnomocnení zástupcovia Európskej Komisie a Európskeho dvora audítorov,
16. Orgán zabezpečujúci ochranu finančných záujmov EÚ,
17. osoby prizvané orgánmi uvedenými v písm. a) až g) v súlade s príslušnými právnymi predpismi SR a EÚ.
18. Táto rámcová dohoda, spolufinancovaná z NFP EÚ, podlieha po jej uzatvorení povinnej administratívnej a finančnej kontrole zo strany poskytovateľa NFP. Táto rámcová dohoda bude účinná a plnenie dohody bude možné až po splnení podmienok uvedených v čl. XIII ods. 12 tejto dohody. Ak výsledok uvedenej kontroly nebude zo strany poskytovateľa NFP kladný a výsledky administratívnej a finančnej kontroly neumožnia financovanie výdavkov, vzniknutých na základe tejto dohody, objednávateľ má právo okamžite odstúpiť od tejto dohody bez akýchkoľvek sankčných dôsledkov.

**Článok VII.**

**Subdodávatelia**

1. Zoznam subdodávateľov poskytovateľa, ktorý poskytovateľ predložil do času uzavretia dohody spolu s uvedením údajov o všetkých známych subdodávateľoch v zmysle § 41 zákona o verejnom obstarávaní, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí Prílohu č. 2A tejto dohody. Poskytovateľ je povinný písomne oznámiť objednávateľovi akúkoľvek zmenu údajov o subdodávateľovi, a to do 5 pracovných dní odo dňa, kedy sa poskytovateľ dozvedel o tejto zmene.
2. Ak v čase uzavretia dohody poskytovateľovi neboli známi subdodávatelia a poskytovateľ má v úmysle realizovať predmet tejto dohody prostredníctvom subdodávateľa, poskytovateľ tak môže urobiť iba s predchádzajúcim písomným súhlasom objednávateľa. Zámer realizácie predmetu tejto dohody prostredníctvom subdodávateľa poskytovateľ bezodkladne písomne oznámi objednávateľovi s uvedením údajov o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
3. K zmene subdodávateľa môže dôjsť len po odsúhlasení objednávateľom. Poskytovateľ je povinný najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť objednávateľovi zámer zmeny subdodávateľa s uvedením identifikačných údajov pôvodného aj nového subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov). Kontaktná osoba za objednávateľa, poverená odsúhlasením zmeny resp. doplnením subdodávateľa: Mgr. Natália Fabiánová, natalia.fabianova@upjs.sk, 055 234 1583.
4. Poskytovateľ je povinný postupovať pri výbere subdodávateľa tak, aby náklady vynaložené na zabezpečenie plnenia predmetu dohody boli primerané jeho kvalite a cene a tak, že subdodávatelia podieľajúci sa na plnení predmetu dohody budú kvalifikovaní na svoje profesie vzťahujúce sa na plnenie tejto dohody a budú mať potrebné oprávnenia a osvedčenia potrebné k plneniu predmetu dohody.
5. Možnosťou využitia subdodávateľov nie je dotknutá zodpovednosť poskytovateľa za riadne plnenie rámcovej dohody.
6. Subdodávateľ alebo subdodávatelia podľa osobitného predpisu, ktorí majú podľa ust. § 11 ods. 1 zákona o verejnom obstarávaní povinnosť zapisovať sa do registra partnerov verejného sektora, musia byť zapísaní v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení v znení neskorších predpisov (ďalej len „zákon č. 315/2016“).

**Článok VIII.**

**Záručná doba a zodpovednosť za vady**

1. Záručná doba na poskytnuté servisné služby je 6 mesiacov a začína plynúť dňom prevzatia poskytnutých služieb objednávateľom.
2. Počas trvania záručnej doby sa poskytovateľ zaväzuje bezplatne odstrániť vady reklamované objednávateľom. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
3. Objednávateľ sa zaväzuje, že reklamáciu vady uplatní bez zbytočného odkladu po jej zistení, písomnou formou, oprávnenému zástupcovi poskytovateľa.
4. Postup pri reklamácii predmetu dohody sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území SR.

**Článok IX.**

**Zmluvné pokuty a úroky z omeškania**

1. Pre prípad nedodržania podmienok tejto rámcovej dohody dohodli strany dohody nasledovné zmluvné pokuty a úroky z omeškania:
2. za omeškanie poskytovateľa s poskytnutím objednaných služieb v dohodnutom termíne, v súlade s čl. V tejto dohody, je objednávateľ oprávnený uplatniť zmluvnú pokutu vo výške 0,25 % z ceny služieb, s poskytnutím ktorých je poskytovateľ v omeškaní, a to za každý aj začatý deň omeškania,
3. za omeškanie poskytovateľa s odstránením reklamovanej vady poskytnutých služieb je objednávateľ oprávnený uplatniť zmluvnú pokutu vo výške 0,25% z ceny reklamovaných služieb za každý aj začatý deň omeškania,
4. v prípade porušenia niektorej povinnosti podľa tejto dohody poskytovateľom, na ktoré sa nevzťahuje písm. a) a b) tohto odseku dohody, vzniká objednávateľovi právo na uplatnenie zmluvnej pokuty vo výške 50,00 € za každý jednotlivý prípad porušenia povinnosti podľa tejto dohody,
5. v prípade omeškania objednávateľa so zaplatením ceny za poskytnuté služby je poskytovateľ oprávnený uplatniť zákonný úrok z omeškania z nezaplatenej ceny za každý aj začatý deň omeškania.
6. Zmluvnú pokutu zaplatí povinná strana dohody oprávnenej strane dohody v lehote 30 dní odo dňa doručenia vyúčtovania zmluvnej pokuty do sídla povinnej strany dohody.
7. Zaplatením zmluvnej pokuty poskytovateľom nezaniká nárok objednávateľa na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
8. Nárok na zmluvnú pokutu a/alebo úrok z omeškania nevzniká vtedy, ak sa preukáže, že omeškanie je spôsobené okolnosťami tvoriacimi vyššiu moc v zmysle čl. XII tejto dohody.

**Článok X.**

**Zmena dohody**

1. Túto dohodu je možné zmeniť počas jej trvania len vo forme písomného dodatku k tejto dohode, pokiaľ dodatok nebude v rozpore s ust. § 18 zákona o verejnom obstarávaní a ak potreba zmeny dohody vyplynula z okolností, ktoré objednávateľ ako verejný obstarávateľ nemohol pri vynaložení náležitej starostlivosti predvídať a zmenou sa nemení charakter tejto dohody, ak:
2. potreba zmeny dohody vyplynie z okolností, ktoré objednávateľ nemohol pri vynaložení náležitej starostlivosti predvídať,
3. v prípade vzniku skutočností definovaných ako vyššia moc,
4. nastane potreba vykonať formálne alebo administratívne zmeny rámcovej dohody (napr. zmena v osobe štatutárneho orgánu, sídla, zmena čísla bankového účtu a pod.).
5. Dodatky sa po podpísaní stranami dohody a nadobudnutím ich účinnosti stávajú neoddeliteľnou súčasťou tejto dohody.

**Článok XI.**

**Ukončenie dohody**

1. Strany dohody sa dohodli, že dohodu je možné ukončiť:
	1. písomnou dohodou strán dohody, a to dňom uvedeným v takejto dohode; v dohode o skončení sa súčasne upravia nároky strán dohody vzniknuté na základe alebo v súvislosti s touto dohodou,
	2. písomným odstúpením od dohody v prípade podstatného porušenia dohody.
2. Za podstatné porušenie dohody sa považuje:
3. omeškanie poskytovateľa s poskytnutím služby oproti dohodnutému termínu plnenia o viac ako 2 týždne bez uvedenia dôvodu, ktorý by omeškanie ospravedlňoval (vyššia moc),
4. ak cena za poskytnuté služby bude fakturovaná v rozpore s podmienkami dohodnutými v tejto dohode,
5. ak poskytovateľ poskytne objednávateľovi službu takej kvality, ktorá je v rozpore s touto dohodou,
6. ak je objednávateľ v omeškaní so zaplatením faktúry o viac ako 60 dní,
7. ak poskytovateľ poruší niektorú z jeho povinností podľa čl. V tejto dohody.
8. Objednávateľ je oprávnený odstúpiť od tejto dohody aj v prípade, ak:
9. proti poskytovateľovi začalo konkurzné konanie alebo reštrukturalizácia,
10. poskytovateľ vstúpil do likvidácie,
11. poskytovateľ koná v rozpore s touto dohodou a/alebo všeobecne záväznými právnymi predpismi platnými na území SR a na písomnú výzvu objednávateľa toto konanie a jeho následky v určenej primeranej lehote neodstráni,
12. poskytovateľ a/alebo subdodávateľ nespĺňa podmienky podľa zákona č. 315/2016 a to kedykoľvek počas trvania dohody.
13. Objednávateľ môže odstúpiť od rámcovej dohody bez akýchkoľvek sankčných dôsledkov v prípade, ak výsledky administratívnej finančnej kontroly poskytovateľa NFP neumožňujú financovanie výdavkov vzniknutých z procesu verejného obstarávania.
14. Odstúpenie od dohody musí byť písomné a doručené druhej strane dohody zároveň s uvedením dôvodu odstúpenia. Odstúpenie je účinné okamihom jeho doručenia druhej strane dohody. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu strany dohody uvedenú v tejto dohode.
15. Odstúpenie od dohody má následky stanovené príslušnými ustanoveniami Obchodného zákonníka, ak sa strany dohody písomne nedohodnú inak.

**Článok XII.**

**Vyššia moc**

1. Za vyššiu moc sa považuje prekážka brániaca riadnemu a včasnému poskytnutiu služieb, ktorá nie je závislá od vôle strán dohody, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala.
2. Ak niektorej zo strán bráni v plnení jej povinností podľa tejto dohody prekážka vyššej moci, je táto strana dohody povinná podať písomné oznámenie o takejto prekážke druhej strane dohody a špecifikovať povinnosti, ktoré nemôže plniť z dôvodu vyššej moci. Oznámenie musí byť podané písomne a bezodkladne, najneskôr do 5 pracovných dní po tom, čo strana dohody získala vedomosť o prekážke vyššej moci. Strana bude ospravedlnená z plnenia tých povinností, ktoré uviedla v predmetnom oznámení, a to počas doby trvania prekážky tvoriacej vyššiu moc.
3. Strana dohody, ktorá nemohla plniť svoje povinnosti z dôvodu prekážky vyššej moci, je povinná s prihliadnutím na okolnosti prípadu vykonať potrebné opatrenia na zmiernenie dôsledkov pôsobenia prekážky vyššej moci na výkon povinností tejto strany dohody podľa tejto dohody, a to najmä vyvinúť potrebné úsilie na minimalizáciu omeškania s plnením povinností podľa tejto dohody, dotknutých prekážkou vyššej moci.
4. Bezodkladne po skončení trvania prekážky vyššej moci je strana dohody, ktorej táto prekážka bránila v plnení povinností, povinná oznámiť druhej strane dohody skončenie jej trvania.
5. V prípade, ak bude prekážka vyššej moci súvisle trvať viac ako 6 mesiacov, ktorákoľvek strana dohody je oprávnená odstúpiť od tejto dohody.

**Článok XIII.**

**Spoločné a záverečné ustanovenia**

1. Akékoľvek písomnosti, ktoré sa doručujú v súvislosti s touto dohodou druhej strane dohody (ďalej ako „Oznámenie“) musia byť:
	1. v písomnej podobe,
	2. doručené:
2. osobne,
3. poštou prvou triedou s uhradeným poštovným,
4. kuriérom prostredníctvom kuriérskej spoločnosti alebo
5. elektronickou poštou, s výnimkou odstúpenia od dohody, a to na e-mailové adresy, ktoré budú oznámené v súlade s týmto článkom dohody.
6. Oznámenie poskytované objednávateľovi bude zaslané na adresu:

**Univerzita Pavla Jozefa Šafárika v Košiciach**

Lekárska fakulta

Tr. SNP 1

040 11 Košice

k rukám: RNDr. Michal Alexovič, PhD.

e-mail: michal.alexovic@upjs.sk

1. Oznámenie poskytované poskytovateľovi bude zaslané na adresu: (doplní uchádzač)

 ..........................................

 ..........................................

 ..........................................

 k rukám: ..........................................

 e-mail: ..........................................

1. Oznámenie nadobúda účinnosť okamihom jeho prevzatia, pričom za prevzaté sa má:
2. v čase jeho doručenia (alebo odmietnutia jeho prevzatia), ak sa doručuje osobne alebo kuriérom,
3. v čase jeho doručenia, ale najneskôr v piaty deň po jeho odoslaní, ak sa doručuje ako poštová zásielka prvej triedy s uhradeným poštovným,
4. v čase jeho doručenia, ale najneskôr nasledujúci deň po jeho odoslaní, ak sa doručuje prostredníctvom elektronickej pošty.
5. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za stranu dohody oznámi strana, ktorej sa niektorá z uvedených zmien týka, písomnou formou túto skutočnosť druhej strane dohody a to bez zbytočného odkladu, inak povinná strana dohody zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá strana. V prípade zmeny bankového spojenia alebo čísla účtu strany dohody o tejto skutočnosti vyhotovia písomný dodatok k tejto dohode.
6. V ostatných právach a povinnostiach touto dohodou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
7. Poskytovateľ sa zaväzuje dodržiavať platné a účinné právne predpisy v oblasti ochrany osobných údajov, a to nariadenie Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a zákon č. 18/2018 Z. z. o ochrane osobných údajov a o zmene a doplnení niektorých zákonov.
8. Poskytovateľ vyhlasuje, že v čase uzatvorenia dohody je zapísaný v registri partnerov verejného sektora v súlade so zákonom č. 315/2016, ak sa ho povinnosť zápisu do registra partnerov verejného sektora týka. Ak na strane poskytovateľa ako strany dohody figuruje skupina dodávateľov podľa ust. § 37 zákona o verejnom obstarávaní, má každý člen tejto skupiny dodávateľov povinnosť byť zapísaný v registri partnerov verejného sektora.
9. Strany dohody berú na vedomie a podpisom tejto rámcovej dohody potvrdzujú, že sú plne oboznámené so skutočnosťou, že predmet tejto dohody je poskytovaný v súvislosti s implementáciou operačného programu Integrovaná infraštruktúra, programové obdobie 2014 - 2020.
10. Strany dohody sa dohodli, že prípadné spory vyplývajúce z plnenia tejto dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
11. Strany dohody vyhlasujú, že túto dohodu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
12. Táto dohoda nadobúda platnosť dňom jej podpisu obidvoma stranami dohody a účinnosť po ukončení finančnej kontroly, ak poskytovateľ príspevku z fondov Európskej únie neidentifikoval nedostatky, ktoré by mali alebo mohli mať vplyv na výsledok verejného obstarávania, pričom rozhodujúci je dátum doručenia správy z kontroly objednávateľovi ako prijímateľovi, nie však skôr ako deň nasledujúci po dni zverejnenia tejto dohody v Centrálnom registri zmlúv vedenom Úradom vlády Slovenskej republiky v súlade s ust. § 47a zákona č. 40/1964 Zb. Občiansky zákonník v znení neskorších predpisov v spojení s ust. § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Ak boli v rámci finančnej kontroly verejného obstarávania identifikované nedostatky, ktoré mali alebo mohli mať vplyv na výsledok verejného obstarávania, rámcová dohoda nadobudne účinnosť momentom súhlasu objednávateľa ako prijímateľa s výškou ex ante finančnej opravy uvedenej v správe z kontroly a kumulatívneho splnenia podmienky na uplatnenie ex ante finančnej opravy podľa Metodického pokynu CKO č. 5, ktorý upravuje postup pri určení finančných opráv za verejné obstarávanie, nie však skôr ako deň nasledujúci po dni zverejnenia tejto dohody v Centrálnom registri zmlúv vedenom Úradom vlády Slovenskej republiky v súlade s ust. § 47a zákona č. 40/1964 Zb. Občiansky zákonník v znení neskorších predpisov v spojení s ust. § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Zverejnenie dohody v Centrálnom registri zmlúv ÚV SR zabezpečí objednávateľ.
13. Táto rámcová dohoda sa uzatvára na dobu určitú, a to na dobu **24 mesiacov** odo dňa nadobudnutia jej účinnosti, alebo do vyčerpania finančného limitu uvedeného v čl. IV ods. 2 tejto dohody, alebo do ukončenia projektu, v rámci ktorého bol poskytnutý NFP podľa toho, ktorá skutočnosť nastane skôr. V prípade, ak počas platnosti rámcovej dohody nedôjde k vyčerpaniu finančného limitu, objednávateľ môže lehotu trvania rámcovej dohody zmeniť dodatkom tak, aby bol finančný limit dočerpaný. Táto zmena nesmie presiahnuť lehotu 48 mesiacov odo dňa jej prvej účinnosti. Akákoľvek zmena rámcovej dohody je možná len v súlade s ust. § 18 zákona o verejnom obstarávaní.
14. Táto rámcová dohoda je vyhotovená v 5 rovnopisoch s platnosťou originálu, 2 rovnopisy zostanú poskytovateľovi a 3 rovnopisy zostanú objednávateľovi.
15. Rámcová dohoda má nasledujúce prílohy, ktoré tvoria jej neoddeliteľnú súčasť:

Príloha č. 1A Špecifikácia a cena - časť A - Servis pre prístrojovú techniku Bruker

Príloha č. 2A Zoznam subdodávateľov

**Za poskytovateľa: Za objednávateľa:**

V ........................ dňa .............................. V Košiciach dňa .................................

............................................................. ...........................................................

 Meno, priezvisko, titul, funkcia, podpis prof. RNDr. Pavol Sovák, CSc.

oprávnenej osoby (osôb) poskytovateľa rektor

Príloha č. 1A

**Špecifikácia a cena**

**časť A - Servis pre prístrojovú techniku Bruker**

Vymedzenie, podrobná špecifikácia a štruktúrovaný rozpočet ceny predmetu zákazky sú uvedené v Prílohe č. 1A - Špecifikácia a cena vo formáte .xls/.xlsx, podporovanom aplikáciou Excel.

Príloha č. 2A

 (v prípade, ak uchádzač uplatňuje subdodávateľov)

**Zoznam subdodávateľov**

podľa ustanovenia ust. § 41 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov

Predmet dohody: **Servis prístrojov pre prípravu klinických vzoriek a digitalizáciu**

 **hmotnostno-spektrometrických dát**

 **Časť A - Servis pre prístrojovú techniku Bruker**

Objednávateľ: **Univerzita Pavla Jozefa Šafárika v Košiciach, Šrobárova 2, 041 80 Košice**

Poskytovateľ: ...........................................................................................................................................

|  |  |  |  |
| --- | --- | --- | --- |
| Názov a sídlo subdodávateľa/IČO | Predmet subdodávky | Podiel subdodávky z celkovej ceny predmetu zákazky v % |  Osoba oprávnená konať za subdodávateľa (meno a priezvisko, adresa pobytu, dátum narodenia) |
| Názov:Sídlo:IČO: |  |  |  |
| Názov:Sídlo:IČO: |  |  |  |
| Názov:Sídlo:IČO: |  |  |  |

V ................................. dňa ................................

 .............................................................

 meno, priezvisko, titul, funkcia, podpis

 oprávnenej osoby (osôb) poskytovateľa